als_Latn dik_Latn sag_Latn
Për herë të parë, Facebook arriti të grumbullojë mbi 10 miliardë dollarë të ardhura për një vit. Rrjeti social arriti të grumbullojë 3.85 miliardë dollarë të ardhura gjatë tremujorit të fundit të vitit 2014 me 0.54 dollarë për aksion, duke tejkaluar edhe vlerësimet e Wall Street, që parashikoi se kompania do të grumbullojë 3.77 miliardë dollarë me 0.48 dollarë për aksion.
Të ardhurat totale të Facebook-ut për vitin 2014 ishin gati 12.5 miliardë dollarë, një rritje e konsiderueshme duke e krahasuar me 7.9 miliardë dollarët që fitoi në vitin 2013, dhe gati sa dyfishi i vitit 2012.
“Ne kemi marrë shumë gjatë vitit 2014. Komuniteti ynë vazhdon të rritet dhe ne po bëjmë progres në synimin tonë për të lidhur botën,” deklaroi Mark Zuckerberg, themeluesi dhe shefi ekzekutiv i Facebook-ut.
Sa i përket numrit të përdoruesve, Facebook ka tashmë 1.39 miliardë përdorues aktivë mujor, një rritje nga 1.23 miliardë që kishte një vit më parë. Nga këta, 890 milionë përdorues qasen në rrjet social çdo ditë dhe 1.19 miliardë janë përdorues aktivë mujor nga pajisjet mobile. Më shumë se gjysmë miliardë përdorues qasen në Facebook vetëm nga pajisjet mobile.
WhatsApp, aplikacioni për mesazhe që Facebook e bleu para gati një viti, ka tashmë 700 milionë përdorues aktivë mujor, ndërsa Instagram, që Facebook e bleu në vitin 2012, tani ka mbi 300 milionë përdorues aktivë.
(Herë të lexuara: 147)
als_Latn als_Latn als_Latn als_Latn als_Latn als_Latn